Քլինթ Իսթվուդ

Քլինթ Իսթվուդ (Քլինթոն Էլայաս Իսթվուդ կրտսեր, , ), ամերիկացի կինոդերասան, ռեժիսոր, պրոդյուսեր, ով նաև իր ֆիլմերի համար երաժշտություն է գրում։ Համարվում է Հոլիվուդի կենդանի լեգենդներց մեկը։

Կենսագրություն 
Քլինթ Իսթվուդը ծնվել է 1930 թվականին Սան Ֆրանցիսկոյում։ Հայրը՝ Քլինթ Իսթվուդ ավագը (1906-1970) զբաղվում էր պողպատագործությամբ և աշխատում միգրացիոն գործակալությունում։ Մայրը՝ Մարգարիտ Ռութը (1909-2006) բանվորուհի էր։ Իսթվուդի երակներում հոսում է անգլիացու, շոտլանդացու, իռլանդացու և հոլանդացու արյուն։ Ծնվելու ժամանակ ունեցած ծանր քաշի համար բուժքույրերը նրան «Սամսոն» մականունն էին տվել։

Դպրոցական տարիներին Իսթվուդը սովորելուց բացի զբաղվում է նաև տարբեր սպորտաձևերով, ֆուտբոլով, բասկետբոլով, մարմնամարզությամբ և լողով։ Նրանց ընտանիքը անընդհատ մի տեղից մյուսն էր տեղափոխվում և Իսթվուդը ստիպված էր ամեն անգամ նոր գործ գտնել։ Տարբեր ժամանակներում աշխատել է որպես մթերային խանութի բանվոր, անտառային հրշեջ, լրագիր ցրող, գոլֆիստի օգնական և այլն։

Կարիերան 
Քլինթ Իսթվուդը նկարահանվել է մեծ մասամբ վեստերներում և մարտաֆիլմերում ստեղծելով դրական կերպարներ, նրա ամենահայտնի հերոսները կովբոյներ ու ոստիկաններ են։ Հատկապես հաջող է եղել նրա ու ռեժիսոր Սերջիո Լեոնեի համագործակցությունը։ 
Քլինթ Իսթվուդի համար աստղային էին 1960-1980-ական թթ., այդ տարիներին նա համարվում է Հոլիվուդի ամենապահանջված դերասաններից մեկը։ Սկսած 1970 թվականից Իսթվուդը զբաղվում է նաև ռեժիսորական աշխատանքներով, իսկ սկսած 1993 թվականից նկարահանվում է միայն իր ֆիլմերում։

Մրցանակներ 
Քլինթ Իսթվուդը մրցանակների ահռելի «հավաքածու» ունի, մոտ 121 կինոմրցանակ, չհաշված ևս 79 թեկնածություն տարբեր մրցանակների։

 Օսկարի քառակի դափնեկիր է, 1993 թվականին «Չներվածը» և 2003 թվականին «Խորհրդավոր գետը» ֆիլմերի համար «Օսկար լավագույն ռեժիսորի համար» և «Օսկար լավագույն ֆիլմի համար» (որպես պրոդյուսեր) անվակարգերում
ստացել է նաև
 5 Ոսկե Գլոբուս, որոնցից 3 Ոսկե Գլոբուս լավագույն ռեժիսորի համար ևս 2-ը Ոսկե Գլոբուս լավագույն դերասանի համար (դրամա) անվանակարգերում
 3 Սեզար
 «Չներվածը» ֆիլմը ներառվել է Ամերիկյան կինոակադեմիայի
 Ամերիկյան բոլոր ժամանակների 100 լավագույն ֆիլմերի ցանկում 68-րդ տեղում
 Ամերիկյան բոլոր ժամանակների 10 լավագույն ֆիլմեր ըստ 10 ժանրերի վեստեռների ցանկում՝ 4-րդ տեղում
 Վենետիկի միջազգային կինոփառատոնի 2 մրցանակ և այլն

Ֆիլմագրություն 
Կինոյում խաղում է սկսած 1955 թվականից, խաղացել է ավելին քան 60 ֆիլմերում, մոտ 30 ֆիլմի ռեժիսոր է, նույնքան ֆիլմի պրոդյուսեր, երաժշտություն է գրել իր 15-ից ավելի ֆիլմերի համար։ 

Առավել նշանավոր ֆիլմերն են՝

Ծանոթագրություններ 

Հոլիվուդյան դերասաններ
Ամերիկացի դերասաններ
Ամերիկացի կինոդերասաններ
Ամերիկացի ռեժիսորներ
Ամերիկացի կինոռեժիսորներ
Օսկարակիրներ
1930 ծնունդներ
Մայիսի 31 ծնունդներ
«Սեզար» մրցանակի դափնեկիրներ
Պատվո լեգեոնի շքանշանի կոմանդորներ
ԱՄՆ-ի հանրապետական կուսակցության անդամներ
Ամերիկացիներ իռլանդական ծագմամբ
Ամերիկացի սցենարիստներ
Ամերիկացի կոմպոզիտորներ
Ամերիկացի պրոդյուսերներ
20-րդ դարի ամերիկացի քաղաքական գործիչներ
Ամերիկայի արվեստների և գիտությունների ակադեմիայի անդամներ
«Ոսկե գլոբուս» մրցանակի դափնեկիրներ
Ամերիկացի կինոկոմպոզիտորներ
Լավագույն ռեժիսոր Օսկարի մրցանակակիրներ